[{"text_idx": "#000000", "text": "Avab silmad, annab no\u0303u ja ennetab, sa\u0308a\u0308stab raha ja mo\u0303ttetuid to\u0308id ehk lihtsalt ja ausalt aiandusest ning aiakujundusest"}, {"text_idx": "#000001", "text": "Uuring: reoveesettest tehtud kompostis leidub ravimija\u0308a\u0308ke"}, {"text_idx": "#000002", "text": "Maau\u0308likoolis doktorito\u0308o\u0308d kaitsnud Merike Lillenberg leidis oma uurimisto\u0308o\u0308 ka\u0308igus, et Eestis reoveesettest valmistatud kompost sisaldab teatud ravimite ja\u0308a\u0308ke, mis vo\u0303ivad kuhjuda ka toiduks kasvatatavatesse taimedesse ja mo\u0303jutada seela\u0308bi inimese tervist."}, {"text_idx": "#000003", "text": "Ta\u0308psemalt uuris Lillenberg ravimija\u0308a\u0308ke, mis la\u0308bi kanalisatsiooni reoveesettesse satuvad ning sealt edasi kompostihunnikutesse liiguvad.\nTeema uurimine on teadlase so\u0303nul oluline just seeto\u0303ttu, et mullast liiguvad mo\u0303ned ravimija\u0308a\u0308gid edasi taimedesse ning jo\u0303uavad ka inimeste so\u0308o\u0308gilauale, kirjutas Postimees."}, {"text_idx": "#000005", "text": "\u201eReoveesetet kasutatakse po\u0303llumajanduses, haljastuses ja metsanduses va\u0308etisena ning aina enam toodetakse sellest biogaasi. Sette kasutamine on lubatud tingimusel, et see on ohutu keskkonnale ja elusolenditele. Samas on ja\u0308etud Eesti seadustest va\u0308lja kohustus kontrollida ravimija\u0308a\u0308kide sisaldust mullas, mis mo\u0303jutab aga meie toidu kvaliteeti,\u201c ra\u0308a\u0308kis Merike Lillenberg."}, {"text_idx": "#000007", "text": "Isiklikult olen ko\u0303hklusega sellesse reovee komposti kogu aeg suhtnud, sest kuhu kaovad ko\u0303ik need asjad, mida linnainimene kraanikausist alla valab nii to\u0308o\u0308l, kodus kui ka puhkehetkel. Tabletid ei ole mulle u\u0308ldse pa\u0308hegi tulnud."}, {"text_idx": "#000009", "text": "Koledaid kuuri seinu ei ole vaja kannatada vaid neile tuleb pilt maalida Na\u0308ed seda siis ise vo\u0303i muretsed naabri vaate pa\u0308rast. Seina vo\u0303ib ka triibuliseks teha vo\u0303i... Teate, fantaasial pole piire."}, {"text_idx": "#000011", "text": "\u201cJoonistatud lilled on kaunid hoolimata aastaajast\u201d, kirjutab Aialeht, aga lilledega ei maksa piirduda ja igale poole ei tasu neid ka maalida."}, {"text_idx": "#000012", "text": "Minu maja seinal olev jalgratas ei ole ko\u0303igile kohe ja kogu aeg na\u0308htav, aga minu meelest annab see teosele va\u0308a\u0308rtust vaid juurde. Kujutage ette kui soovitan naabrinaisel ratta maja taha parkida"}, {"text_idx": "#000013", "text": "Alustada tuleb ideest vo\u0303i probleemsest seinast. Va\u0308heta\u0308htis ei ole ka aia iseloom, kus sein vaadeldav on. Seinale vo\u0303ib joonistada na\u0308iteks ukse ja la\u0308bi ukse maalida ta\u0308iesti teise maailma. Seinale vo\u0303ib kinnitada ka ilmastikukindla foto."}, {"text_idx": "#000014", "text": "U\u0308hes aias, kus no\u0303u andmas ka\u0308isin, oli pikk krohvitud ko\u0303rge tara. Naaberaiast avanes maalilise maja ja o\u0303unapuu vaade. Soovitasin u\u0308he ideena maalida too sama maja tara taga olev ilusam osa ja o\u0303unapuu."}, {"text_idx": "#000015", "text": "Teises aias oli kole puittara naabril paigaldatud. Soov oli tarbeaed ja laste ma\u0308nguala sinna teha, aga probleem oli, kuidas tara varjata ja tarbeaeda eraldada. Soovitasin u\u0308he ideena tarbeaiale so\u0308o\u0308davate marjadega heki ette panna- nii loob eraldi aiaruumi ja va\u0308ravast avanevasse vaatesse paigaldada lapse portreepilt."}, {"text_idx": "#000017", "text": "Naabri vaate pa\u0308rast on vaeva na\u0308htud. Saasteputka u\u0308hes Tartu lasteaia hoovis."}, {"text_idx": "#000018", "text": "Kui meil midagi pa\u0308riselt ei ole, siis saame selle alati joonistada"}, {"text_idx": "#000019", "text": "Vana idee- kalendri pa\u0308is, aga ideena sobib ka seinale. Pildil vo\u0303id olla ise ja ka aknaraam vo\u0303ib pa\u0308ris olla."}, {"text_idx": "#000021", "text": "Tegemist on o\u0303ueso\u0303ppega, mille ka\u0308igus omandatakse teoreetilised teadmised ja saadakse praktilised kogemused viljapuude lo\u0303ikamisest ning hooldamisest."}, {"text_idx": "#000023", "text": "Koolitus sobib nii aiandusinimestele kui ka neile, kel vahetult kokkupuude viljapuudega puudub, aga otsivad vaheldust. Algteadmisi ei ole vaja. O\u0303petan puud vaatama ja annan ko\u0303ik vajalikud teadmised kohapeal. Koolituse la\u0308binu on vo\u0303imeline iseseisvalt vanad o\u0303unapuud korda lo\u0303ikama."}, {"text_idx": "#000026", "text": "Koolitus vo\u0303ib toimuda kellegi aias, aga minu juurde Sibulateele tulles saab ka Lossi ja muuseume ku\u0308lastada, su\u0308u\u0308a-juua, ringi vahtida ja mo\u0303nusalt majutuda."}, {"text_idx": "#000033", "text": "Jo\u0303ulud on kaua kaunid ainult siis, kui o\u0303nnetused ja\u0308a\u0308vad tulemata."}, {"text_idx": "#000035", "text": "Kapten ei la\u0308he kunagi tormihoiatusega merele. Miks meie ummisjalu tuisku tormame?\nOn aeg endale aru anda ja ku\u0308sida, mida hiljuti mo\u0308llanud lumetorm mulle o\u0303petas."}, {"text_idx": "#000036", "text": "Loodusjo\u0303udude vastu on mo\u0303tetu vo\u0303idelda\nLu\u0308kka lumi katuselt alla enne kui selle kogus katusele saatuslikuks saab.\nJa\u0308rgi ka ohutusno\u0303udeid. Otsi vo\u0303imalusi lund lu\u0308kata katusele minemata. Katusele minnes veendu, et valitsed olukorda ja sul on kus ka\u0308ia, millest kinni hoida, kuhu turvako\u0308is kinnitada jms Loe ta\u0308psemalt siit"}, {"text_idx": "#000037", "text": "Kodukindlustus on vajalik, sest o\u0303nnetused ei hu\u0308u\u0308a tulles\nTee ko\u0303ik endast olenev, ku\u0308si lisa, o\u0303pi, sest hiljem ei ole kedagi peale iseenda su\u0308u\u0308distada. Ja usu, see ei ole meeldiv tunne!"}, {"text_idx": "#000038", "text": "Minul puudub usk selle to\u0308o\u0308kindlusesse tihenenud lume puhul, aga hea, et mu\u0308u\u0308givo\u0303rgus midagigi leidub. Na\u0308ib just sadanud lume to\u0308o\u0308riist olevat, rattadki all. Kui peale lumesadu kohe lu\u0308kata, siis ha\u0308a\u0308 vahend."}, {"text_idx": "#000039", "text": "Samasuguse, tunduvalt ebamugavama ja raskema, aga mo\u0303nel juhul to\u0308o\u0308kindlama, saad laudadest ise meisterdada. Vaata pilti vasakul."}, {"text_idx": "#000042", "text": "Pildil olevad ko\u0308o\u0308gira\u0308tikud ja liniku disainis ning valmistas Piret Pihtjo\u0303e tuisust va\u0308sinud Tartus 13. detsembril. No\u0303ukaaegne laudlina sai uueks Ilona juures po\u0303randal mo\u0303ni na\u0308dal tagasi ja seda loetakse esimeseks to\u0308o\u0308ks. Ta\u0308nud Ilonale, Margitile, Einikale ja Ku\u0308llile!"}, {"text_idx": "#000043", "text": "Sinu Aednik sai u\u0308he aastaseks"}, {"text_idx": "#000045", "text": "O\u0303ige pea saan valmis kalmu kujundamise ja rajamise internetipo\u0303hise koolituse, kus oma teadmisi ja praktilisi kogemusi jagan. O\u0303petan kalmu kujundama, rajama, taimi valima.. jpm.\nKo\u0303ik, kes selle saamiseks huvi u\u0308les na\u0308itavad, saavad koolituse hinna ise ma\u0308a\u0308rata."}, {"text_idx": "#000047", "text": "Ta\u0308nan ko\u0303iki aiandushuvilisi, kes Virkuse Maastikukujunduse blogi heaks peavad, seda jagavad ja o\u0303ppevahendina kasutavad. Kallistan kliente. Armastan Teid ko\u0303iki ja soovin meile pa\u0308ikest!"}, {"text_idx": "#000048", "text": "Telli hooldusjuhis oma aia taimedele"}, {"text_idx": "#000049", "text": "Eesti on va\u0308ike, aga pinnastik, kliima ja ilmaolud muutuvad mitmeid kordi isegi u\u0308hest otsast teise so\u0303ites.\nPiirkonnast tulenevate erinevuste to\u0303ttu ei saa taimi tihti u\u0308htmoodi hooldada ja u\u0308letalve pidada. Rolli ma\u0308ngib isegi see, kuidas taim on istutatud ja kas oled kasutanud peenrakangast vo\u0303i mitte."}, {"text_idx": "#000051", "text": "Koostan hooldusjuhise la\u0308htuvalt aiast, taimedest, piirkonnast. Igale taimele oma. Jagan nippe, kuidas keeruka talve korral taimedega toime tulla ja kahju ennetada. Sh metsloomadega toime tulekul. Kuidas va\u0308ltida kevadist pa\u0308ikesepo\u0303letust nii okaspo\u0303o\u0303sastel -puudel kui ka lehtpuu tu\u0308vedel. Jms la\u0308htuvalt aiast."}, {"text_idx": "#000052", "text": "Hooldusjuhise tellimiseks saada palun soov Lisa pildid, taimenimekiri vo\u0303i ainult taimenimekiri ja aia asukoht. Ku\u0308sin la\u0308htuvalt saadud materjalist lisa."}, {"text_idx": "#000054", "text": "Kiirusta, sest abivahendid kaovad mu\u0308u\u0308gilt ja maapind mo\u0303nes kohas (enne ta\u0308nast vihma) juba ku\u0308lmub. Aga kui nii jo\u0303uabki juhtuda, siis nuputame midagi ikka va\u0308lja"}, {"text_idx": "#000055", "text": "Igihaljaste puude ja po\u0303o\u0303saste su\u0308gisene hooldus"}, {"text_idx": "#000056", "text": "Ilma mu\u0308rgita saab va\u0308ga edukalt okaspuid ja po\u0303o\u0303said kasvatada. Soovitav on valida sordid, mis meie kliimas ei ole haigustele vastuvo\u0303tlikud. O\u0303igeaegne hooldus, lo\u0303ikus ja ta\u0308helepanelikkus on vo\u0303tmeso\u0303nad. Puud tohib katsuda ja paitamist tasub harjutada"}, {"text_idx": "#000057", "text": "Igihaljas hekk, igihaljad po\u0303o\u0303sad ja igihaljad puud vajavad ko\u0303ik pruunistunud okaste ja kuivanud okste va\u0308lja korjamist. Ja igaks juhuks po\u0303letamist."}, {"text_idx": "#000059", "text": "Veendu, kas tegemist on lihtsalt kuivanud oksaga vo\u0303i on talle nakkunud haigus. Na\u0308iteks mustad ta\u0308pid elupuu oksa alaku\u0308ljel annavad ma\u0308rku, et tegemist on haigusega ja siis on pritsimine va\u0308ltimatu. Aga pritsida ei tasu seest pruune okkaid ja oksi ta\u0308is puud ja po\u0303o\u0303sast, sest kasu on olematu."}, {"text_idx": "#000060", "text": "Elupuuhekk hoia seest kuivanud okstevaba. Kui juba on kuivanud, siis roogi va\u0308lja. Kui ei ole, siis lo\u0303ika aeg-ajalt va\u0308rskeid sisemisi oksi va\u0308lja, et o\u0303hk liiguks."}, {"text_idx": "#000061", "text": "Sodi korja heki seest ja mullapinnalt kindlasti a\u0308ra. Kobesta ettevaatlikult ja lisa kompost- vm head mulda."}, {"text_idx": "#000062", "text": "Pidev julge, aga mo\u0303istlik lo\u0303ikamine hoiab po\u0303o\u0303sa noorena.\nIgal aastal, augustis, tee suurpuhastus. Anna su\u0308gisva\u0308etist ja paita, siis teenib ta sind kaua. Po\u0303uasel suvel ja su\u0308gisel kasta kindlasti."}, {"text_idx": "#000063", "text": "Kuusehekk ei noorene kuivanud okste va\u0308ljalo\u0303ikamise teel.\nKuusehekk hoitakse korras pu\u0308gamisega ja teiste taimede temast eemale hoidmisega. Iga taim, olgu see siis ko\u0303rge rohi, kasvama ja\u0308etud puu vits vo\u0303i suur puu, isegi langenud lehed, lehtpo\u0303o\u0303sas, teine kuusetaim, mis puutub kuusega kokku po\u0303hjustab kuusel no\u0308 okka varisemise. Heki kohal ko\u0303rguv puu, mille oksad puutuvad hekki ei lase kuusehekil ko\u0303rgusesse kasvada. Puu, mis kasvab heki ko\u0303rval ei lase hekil laiusesse kasvada.\nKuusehekki tuleb algusest peale teadlikult kujundada, hilisem tagasilo\u0303ikus ei anna mingit efekti. Ja on lausa kole. Ku\u0308llap teate, millest ra\u0308a\u0308gin. Heki ko\u0303rgus on soovitav a\u0308ra otsustada ja siis teda ka igal aastal pu\u0308gada. Ko\u0303rgusesse kasvanud kuuseheki tagasi lo\u0303ikamine on u\u0308sna to\u0308o\u0308mahukas, ohtlik, kulukas."}, {"text_idx": "#000064", "text": "Ko\u0303ik roomavad vormid on kasulik mullapinnast su\u0308gisel eraldada. Seda saab teha kuiva mults\u030ci, kivide panekuga okste alla vms viisil."}, {"text_idx": "#000066", "text": "Okaspuid hooldades on soovitav kindlasti kummist peopesaga kindad ka\u0308tte panna ja pikkade varukatega u\u0308leriie, sest igihaljas taim tekitab tavaliselt ka\u0308evartel lo\u0308o\u0308be vo\u0303i kriibib niisama koledaks."}, {"text_idx": "#000069", "text": "No time to stand beneath the boughs,\nAnd stare as long as sheep and cows:"}, {"text_idx": "#000070", "text": "No time to see, when woods we pass,\nWhere squirrels hide their nuts in grass:"}, {"text_idx": "#000075", "text": "Sammal on u\u0308ks suur a\u0308ri"}]